
Departamento di trafico di Cuerpo 
PolicialAruba, kier pidi cualkier perso¬ 
na cu por tabata testigo di e accidente 
fatal di diadomingo madruga pa bini di- 
lanti. Debi na un confusion na e sitio, 
accidentalmente a tuma number robes 
di un testigo clave. Di cual CPA kier 
pidi encarecidamente pa e persona aki 
of cualkier otro testigo bin padilanti pa 
asina yuda resolve e accidente. Por 
tuma contacto cu Mayoor Simileer na 
number 582-0203. Cuerpo Policial kier 
gradici cualkier persona cu por yuda 
den esaki. 


Available on. the 

App Store 


I W v v vjrp v' d , 

Jeep a dal frontal riba mata 
di kwihi y un dama herida 

































Slices© 


Un impacto fuerte 
a keda registra di- 
aluna anochi riba Ar- 
endstraat, unda un 
Jeep Wrangler bian¬ 
co A-26109 biniendo 
for di pabou pa un 
of otro motibo a dal 
frontal cu e mata di 
kwihi.Kiko a conduci 
cu nan a perde con¬ 
trol ta desconoci. 
Ambulance a yega di 
biaha hunto cu Polis y 
asina a cera caminda 
pa personal di am¬ 
bulance trata e vic- 
timanan cual tin un 
homber y un mucha 
muher benta abou 
tabata mas serio cu e 
homber. Ambulance 
a hiba ambos victima 
pa Eerste Hulp. 

Ricibie tur atardi den bo inbox door di manda un email 

news @ dennoticia.com 


Of download nos app for di 


bit on tbt 


U App Store 



E unico corant Arubano di atardi, obtenibel electronicamente tur caminda! 

Dialuna mainta, 
habitantenan di 
Heidestraat na cas- 
nan di pueblo Noord 
a raporta na Polis, 
cu den Heidestraat 
lo tin tres hoben ta 
plumando un auto. 
Polis di Noord a yega 
di biaha y aki a topa 
cu un nissan sen- 
tra pluma unda un 


homber tabata sacan- 
do pieza for di esaki. 
El'a conta autoridad 
cu esey ta su auto. 
Polis tog a tuma da- 
tos y tambe e chasis 
number pa si resulta 
di ladronicia sa na cua 
adres por yega. 


Barcodi cargata 
basha azeta den 
Waf di Oranjestad 


Den oranan di dia- 
mars maraduga, 
personal di Toren di 
APA a haya un meld¬ 
ing for di e barco 
Southern Bay cu 
algo lo mester a bay 
robes riba nan deck 
di barco y azeta lo 
mester a basha den 
lama. Guarda Costa 
a keda notifica y a 
responde mes ora 
pa e sitio mientras 


cu personal di APA 
tambe a cuminsa in- 
vestiga cuanto aze¬ 
ta lo por a bay den 
lama. Havenmeester 
y Director di Rampen 
Bureau tambe a 
wordo notifica y or- 
den a wordo duna pa 
sera e waf y tene e 
barco te ora por de- 
termina e gravedad 
di e asunto. Valero 
a wordo pidi pa re¬ 



sponde na e spill y 
a haci esaki tambe 
cu nan tufboat Nan- 
ki. Pa mas o menos 
loor di maint a dicidi 
di hala e barco pa un 


otro pier di APA pa 
contiua cu e inves- 
tigacion mientras cu 
a laga e waf di con¬ 
tainer liber pa otro 
barconan por drenta 


descarga y garantisa 
cu tur comerciante 
por haya nan carga- 
nan prome cu e di- 
anan di Fiesta. 

Cuerpo Policial 
Arubano mester 
di un plan di 
manehoamplio 

Ministro di Husticia, 
Arthur Dowers, a 
duna di conoce cu Cu¬ 
erpo Policial no mes¬ 
ter di un flashlight pa 
combati criminalidad. 
Un expression di un 
mandatario cu ta ca- 
rece di seriedad y pro- 
fesionalismo integro. 
Nos Cuerpo Polical no 
di awor, pero tambe 
durante gobernacion 
anterior a pasa mal 
rato na man di Min¬ 
istro di Husticia e 
tempo ey y cu hasta 
tabata ser expresa cu 
ni papel sanitario ta- 
batin y mester a bira 
rond pa logra haci 
milagro pa cosnan por 
a gana bon. E situa- 
cion na e momen- 
tonan aki no ta nada 
di gaba tampoco, 
manera nos grandi- 
nan ta bisa;" E situa- 
cion no ta cos di can- 
ta macambalMinistro 
di Husticia,Arthur 
Dowers, mester en- 
frenta e situacion di 
criminalidad cu a bai 
for di man y cu na e 
momentonan aki ta 
duna e impression cu 
criminalnan ta mane- 
ha nos isla, mirando 
e situacionnan serio y 
peligroso cu a bin ta 
tuma lugar den e ul¬ 
timo tres ananan aki 
bao di maneho di e 
mandatario di husti¬ 
cia, Arthur Dowers. E 
propio Ministro Dow¬ 
ers mes mester ta 
sereno y admiti cu 
no tin un plan amplio 
pa cu e maneho, cu 

ta duna e polisnan 
e siguransa y apoyo 
amplio y necesario 
cu nan mester di nan 
hefe, den e caso aki 
Ministro Dowers. Si 
papia cu mayoria di 
miembronan di polis, 
nan ta bisa cu esaki 
no ta e caso pa mo- 
tibo, rason y circum- 
stancianan obvio. 
"Na e momentonan 
aki nos Cuerpo Poli¬ 
cial Arubano ta para 
su so, indefenso, pa 
motibo di leynan an- 
ticua cu no ta duna 
nan espacio sufici- 
ente pa actua contra 
criminalidad, manera 
mester ta e caso. No 
tin un plan pa ta nan 
guia den e ultimo tres 
ananan aki," segun 
parlamentario, Andin 
Bikker cu a expresa 
caba cu e Ministro di 
Husticia, Arthur Dow¬ 
ers, mester tuma 
honor na su mes y en- 
trega su carteranan y 
duna oportunidad na 
otro cu si lo por haci 
un trabao mas amplio 
y cu man duro. Na 
varios occasion Andin 
Bikker a trece esaki 
dilanti den medionan 
di comunicacion so¬ 
cial. Kiko lo mester 
ser haci a corto plaso, 
medio y largo, no tin 
un plan pa eskinan y 
comunidad ta keda 
indefenso contra tur 
e atrocidadnan aki di 
e criminalnan, cu ta 
mira cu no tin resis- 
tencia y man duro di 
parti di husticia. Na 
e momentonan aki, 
Ministro di Husticia 
Arthur Dowers, mes¬ 
ter hinca un plan den 
otro y duna pueblo e 
paz mental cu no tin 
na e momentonan 
aki y duna siguransa 
na cada miembro di 
nos cuerpo policial cu 
nan tin e apoyo mor¬ 
al y material di nan 
Ministro di Husticia 
y di Gabinete Eman. 
Pueblo kier accion 
AWOR!!! 














Cambionan di leydi Ordenansa Laboral 
y Ley di Trahadornan Temporal aproba 

den Parlamento 


Politica 



Minister Otmar Odu- 
ber a priminti di trece 
proteccion pa mas 
trahador pa medio di 
cambionan den Orde¬ 
nansa Laboral como 
tambe a logra trece 
cambio pa protehe e 
trahadornan tempo¬ 
ral. Dialuna durante 
reunion publico den 
Parlamento a trata e 
promer dos di e cin- 
co cambio di leynan 
laboral. Ta trata aki 


di cambio di ley di 
Ordenansa Lab¬ 
oral como tambe 
e cambio di ley di 
trahadornan tem¬ 
poral.Un di e pun- 
tonan cu a haya 
mas tanto atencion 
ta e parti di traha¬ 
dornan temporal, 
un fenomeno con- 
oci como uitzend- 
krachten cu algun 
compania ta mal usa 
pa motibo di no taba- 
ta regia den ley. Mo¬ 
tibo principal pa regia 
esaki ta pa asina duna 
e trahador temporal 
e seguridad necesa- 
rio y pa percura pa e 
dunador di trabou tin 
empleadonan mas efi- 
ciente y mas produc¬ 
tive. Minister Oduber 
a agrega cu a stipula 
e termino di cuanto 
tempo un persona por 


traha pa e por wordo 
tuma den vaste di- 
enst. E mandatario 
a indica cu e cambio 
den e ley aki a bay 
mas leu den Reino, 
pa duna e proteccion 
necesario. E cambio 
aki ta uno cu a conta 
cu consenso di tanto 
representante di tra¬ 
hadornan como di du- 
nadornan di trabou 
cu a forma parti di e 
tripartite, mientras cu 
Raad van Advies tam¬ 
be a uni su mes na e 
ley aki y SER a duna 
su observacionan 
cu esaki ta uno bon, 
Minister Otmar Odu¬ 
ber a indica.Esaki ta 
un cambio necesario 
unda companianan cu 
kier den futuro fungi 
como uitzendbureau 
mester haya un li- 
cencia pa haci esaki 


y como un uitzend¬ 
bureau, e compania 
mester cumpli cu e 
condicionnan di ta un 
bon empleador. Ley 
ta papia di 12 luna, 
unda cu despues di 
12 luna e trahador 
mester wordo tuma 
den vaste dienst. Den 
Parlamento a duna e 
opinion cu mester bin 
cu un fase transitorio. 
Minister Oduber no 
kier laga ningun bura- 
co den e ley aki y pa 
tal motibo a crea e ley 
aki di e forma cu lo no 
por haci mal uso di e 
ley pa proteccion di e 
trahador temporal. Pa 
conclui despues di 12 
ora di reunion a logra 
finalice cu resultado 
positivo pa trahador¬ 
nan na Aruba. Parla¬ 
mento a aproba e ley 
aki cu un total di 13 


voto na fabor (Frac- 
cionnan di AVP y PDR) 
y 3 en contra (Frac- 
cion di MEP). Pa loke 
ta trata e cambionan 
den ley di Ordenansa 
Laboral, esaki a haya 
un aprobacion una- 
nime den Parlamento, 
contando cu 16 voto 
na fabor y 0 en con¬ 
tra. Minister Otmar 
Oduber di e forma 
aki, cu sosten di Par¬ 
lamento, a cumpli cu 
e vision pa trece mas 
proteccion saliendo 
for di e leynan di Or¬ 
denansa Laboral unda 
cu 80 % di trahador lo 
por probecha di esa¬ 
ki. Trahadornan tem¬ 
poral tambe lo por 
considera e "contrato 
temporal" como uno 
cu tambe ta haya pro¬ 
teccion di e leynan di 
Ordenansa Laboral. 

Coming soon 

A peticion di Parlamento di 
Aruba, Algemene Rekenka- 
mer Aruba (ARA) a haci un 
investigacion pa haya sa 
con ta para cu e integridad 
na SIAD. E investigacion 
aki a bira necesario despu¬ 
es cu na dos ocacion taba- 
ta tin lekmento di informa- 
cion na dicho institucion di 
Gobierno. Poco dia pasa e 
rapport a keda presenta y 
a bira oficialmente conoci 
cu e integridad na SIAD no 
ta salvaguardia. E falta di 
integridad na SIAD combi- 
na cu e hecho cu e lekmen- 
tonan di informacion 
a tuma lugar bou di 
mando di e gobierno 
actual, ta mustra nos 
cu Gabinete Eman no 
ta integro. 

SIAD mester ta un 
departamento cu 
mester por conta 
cu e confianza di e 
Pueblo aki cu nan in- 
y-s formacion ta wordo 
trata na un manera 
profesional y tambe 
na un manera inte¬ 
gro. E instituto aki 
jj semper a goza di un 
Iff nivel halto di integri¬ 
dad. Pero na momen- 
to cu Gabinete Eman 
a tuma mando na 
j 2009, SIAD su inte- 
jg gridad a cuminza su- 
™ fri kiebro. Asina nos 
por a tuma nota con 
na 2010 informacion 
confidencial di un 
comerciante promi- 
nente a wordo saca 
den medio di comu- 
nicacion. Despues na 
2011 informacion di 
un otro comerciante 
prominente ta wordo 
saca den medio di 
comunicacion, locual 
ta pone cu Pueblo ta 
cuminsa preocupa y 
ta cuestiona e integ¬ 
ridad di SIAD.E rap¬ 
port di ARA no a trata 


V. 

I 



e dos casonan aki, pues e 
rapport no por a constesta 
e preocupacion di Pueblo 
con por ta posibel cu awor 
diripiente informacion con¬ 
fidencial di belasting por ta 
riba caya. Locual cu ARA si 
a faya den dje ta pa dedi- 
ca atencion y investiga 
e kiebro di integridad di 
mas grandi na SIAD, cual 
ta wordo forma pa e man¬ 
agement team cu Minister 
de Meza a pone na cabes 
di SIAD contra tur nos ley- 
nan. E ta bisto cu Minister 
de Meza hunto cu e team 
aki, cu consentimento y 
bou guia di nos Minister 
Eman lo a fabrica of lo a 
facilita e dos lekmento di 
informacionan aki pa asina 
nan por cumpli cu e meta 
di persecucion politico na 
e instituto importante aki 
na nos Pais.E pensamento 
aki ta wordo enforza pa e 
hecho cu Huez den su vere¬ 
dicto di 22 december 2010 
ta bisa preto riba bianco, 
cu Minister de Meza a abu- 
sa di su poder na momento 
cu e a hala e directora di 
SIAD y e ontvanger di be¬ 
lasting un banda. Tambe 
mester tene den consider- 
acion cu den e promer caso 
di lekmento di informa¬ 
cion, e persona haya cul- 
pabel di e acto aki a wordo 
exonera di tur castigo pa 
e Conseho di Minister di 
Gabinete Eman y por a bay 
traha bek na SIAD manera 
nada un pasa. Sinembargo 
den e secundo caso di le¬ 
kmento di informacion si 
Minister de Meza a schors 
4 empleado den pocicio- 
nan clave na SIAD, siendo 
cu awe un aha despues ai- 
nda e management team 
y Minister de Meza no por 
presenta of fabrica prueba 
contundente cu e person- 
anan aki lo a lek informa¬ 
cion confidencial. 

IWF 

Congress 


Aruba a participa 
na Baku, Azerbaij 


na IWFCongress 
an 


Aruba Amateur 

weightlifting Associa¬ 
tion a hanja un invi- 
tacion for di Interna¬ 
tional Weightlifting 
Federation pa partici¬ 
pa na e IWF Congress 
for the Modification 
of the Constitution 
&Competition Rules 
and Regulations 
2012-2016 cu a wor- 
do teni den e ciudad 
di Baku na Azerbaijan 
for di 11 pa 14 de- 
cember 2012. E Con- 
greso mes a tuma 
lugar den e Ballroom 
di JW Marriott Ab- 
sheron Hotel na Baku. 
Pa Aruba a bai Sr. 
Hugo Themen como 
delegado. Na e IWF 
Congress aki tabata 
tin88 pais presente. 
E puntonan di agen¬ 
da tabata lo siguien- 
te:08:30-09:45 
a. m. Verification and 
registration of dele¬ 
gates. (Checking cre¬ 
dentials, and payment 
of membership fees, 
fines)09: 45-09: 55 
a. m. Delegates take 
their seats, pick up 
headphones 


10:00 a.m.(l) Open¬ 
ing by the IWF Presi¬ 
dent Sr, Tamas Ajan. 
(2) Welcome by 
the host Azerbaijan 
Weightlifting Federa¬ 
tion. (3) Apprecia¬ 
tions, gratitude. (4) 
Roll Call, verification 


of the delegates' vot¬ 
ing eligibility, infor¬ 
mation about Con¬ 
gress procedures. (5) 
Approval of the IWF 
Constitution and By- 
Laws 2012-2016. (6) 
Approval of the IWF 
Technical & Competi¬ 
tion Rules and Regu¬ 
lations 2012-2016. 

(7) Any other matter. 

(8) Information Lon¬ 
don Olympic Games. 

(9) updated on the 
applicable provisions 
of the IWF Anti-Dop¬ 
ing Policy. (10) Presi¬ 
dent closes the Con¬ 
gress. Despues di a 
pasa den tur e pun¬ 
tonan un pa un di e 
Modification of the 
Constitution {^Com¬ 
petition Rules and 
Regulations 2012- 
2016 tur paisnan pre¬ 
sente mester a vota 
pa cu esaki. Na janu- 
ari 2013 tur paisnan 
cu ta miembro di In¬ 
ternational Weightlift¬ 
ing Federation lo ricibi 
tur e reglanan nobo. 

ECO Destination Management 
a celebra su di 25 aniversario 



ECO DMS ta e top 
Compania di Maneho 
di Destinacion di ser- 
vicio completo na Ca- 
ribe Hulandes, oper- 
ando na tanto Aruba 
como Corsow, cu un 
oficina di sucursal na 
Florida. E compania 
ta combina creativi- 
dad, servicio per¬ 
sonal, y habilidadnan 
profesional superior, 
pa asina presenta ex- 
periencianan motiva- 
cional memorabel pa 
clientenan for di rond 
di mundo. Na ocasion 
di e compania su di 25 


aniversario, Director 
Gerente y CEO Wichi¬ 
ta Villacres a dicidi di 
organisa un Programa 
di Premiacion Educa- 
cional/l ncentivo na 
Corsow, invitando su 
miembronan di staff 
for di su tres ofici- 
nanan principal pa un 
fin di siman inolvida- 
bel. E Hyatt Regency 
Curagao Golf Resort, 
Spa and Marina, na 
e Plantacion di San¬ 
ta Barbara, na Porta 
Blancu, Nieuwpoort, 
a sirbi como e centro 
principal di e grupo. 

ISothy's cu training special pa 
*terapistanan di Okeanos Spa 



I 


Recientemente en- 
trenador interna- 
cional di Sothy's, 
Sra. Alice Pichery 
tabata di bishita 
na Aruba pa duna 
un training na ter- 
apistanan local di 
Okeanos Spa. Du¬ 
rante e trainingnan 
e terapistanan a 
wordo refresca riba 
funcion y ingredien- 
te di e productonan 
cu Sothy's ta ofrece 
cual ta wordo uza 
durante masashi 
na Okeanos Spa. 
E grupo di tera¬ 
pistanan a wordo 
reparti den 2 gru¬ 
po pa asina duna 
miho training na 
cada terapista; nan 
a hana oportunidad 


di amplia nan con- 
ocemento di dife- 
rente producto y 
alabes haci tur tipo 
di pregunta si esaki 
tabata necesario. 
A ricibi informacion 
di productonan di 
cara manera; Pre¬ 
liminary Care, Basic 
care, Age-defying & 
Eye Contour Treat¬ 
ment y Resurfacing 
Peeling Facial cu ta 
productonan traha 
cu mineralnan cu ta 
alimenta e cuero di 


e cara pa asina pro- 
teha esaki contra 
secura. Ademas di 
esaki e terapistanan 
a ricibi informacion 
di; Hanakasumi 
Treatment y Plantar 
Foot Massage cu ta 
un full body peeling 
cu tecnica special di 
masashi. Pa clau- 
sura e terapistanan 
a hana informacion 
di; Firming Treat¬ 
ment y Slimming 
treatment. 

Muchanan man teni ta crusa 
camirfda T Ulti iWd i anarTd i sco ll 




Dialuna merdia nos 
camaranan por a cap- 
ta un momento ma- 
sha bunita mes, ya cu 
esaki ta e siman di ul¬ 
timo dia di scol udna 
un kleuterschool por 
a tuma nota di grupo 


di muchanan crusan- 
do caminda. Como 
un bon amistad man 
teni cuidando otro e 
muchanan chikito, 
aki ta crusa caminda 
ya cu vakantie ta den 
cumisna y nan lo wak 


otro bek den luna di 
Januari. E maestro 
tambe para mey mey 
di caminda cu su bor- 
chi di man y trafico 
tabata coopera en- 
cargande cu e chiki- 
tinnan. 













Caribbean Palm Village Resort 
ta honra su top empleadonan 



Carlos Henao a wordo honra 
na Caribbean Palm Village 
Resort cu e titulo prestigio- 
so di Empleado di Aha pa 
2012, como reconocemento 
di su prestacion excelente 
y actitud positivo. Carlos a 
wordo presenta cu un buni- 
ta plakkaat door di Ger- 
ente General Interino Astrid 
Muller, Tesorero di e Hunta 
di Directiva Randy Croes y 
Director di e Hunta di Direc¬ 
tiva Ed Hayes. E ceremonia 
di premiacion a tuma luga 
den e resort su Scabeche 
restaurant, cu cocktails y 
hors d'oeuvres, sigui pa un 
cena di Pasco, door prizes 
y bailamento. E ceremonia 
di premiacion tambe a elo- 
gia Juanita Dorothal pa su 
sosten fiel y esfuersonan 
considerabel den e depar- 
tamento di housekeeping. 



El a comparti e scenario y 
un ronda di aplauso bon 
mereci hunto cu e Streyan- 
an Briyante di 2012, Sadia 
Futa, Kenjah Howell y Ari- 
ana Tromp. Muller despues a 
sigui splica cu cada cuartal 
e resort ta scohe un canti- 
dad di nominado pa e titulo 



di Empleado di Cuartal y na 
final di e aha solamente un 
persona ta wordo distingui 
como e Empleado di Aha, 
pero ya cu tur e nomina- 
donan ta merece elogio y 
reconocemento, el a invita 
nan tur pa para hunto y 
saca un portret, cu ganador 
di e Prome Cuartal, Juanita 
Dorothal, ganador di e di 
Dos y Cuater Cuartal, Car¬ 
los Henao, y ganador di e di 
Tres Cuartal, Richard Web. 
E encuentro tambe a duna 
elogio na esnan cu a haci 
un extra esfuerso, reconoci- 
endo nan cu muestranan di 
aprecio special. Pa termina 


e parti oficial, e encuentro 
a reconoce veterano Michiel 
Zievinger pa su 25 ananan 
di servicio. Maria Jimenez- 
Afanador tambe a acepta 
palabranan di pabien pa 
su diez ananan di servicio, 
ademas di cuater persona 
mas cu a caba di conclui 
nan cinco ananan di servicio 
recientemente. E ceremonia 
di premiacion a demostra e 
lasonan fuerte entre e aso- 
ciadonan y e spirito di re- 
spet mutuo y cooperacion, 
cual ta abundante na e re¬ 
sort intimo di timeshare cu 
ta situa na Noord. 




Ptestamc riba cuaikier articulo. mariara 
ORO, Auto v Aparotonan Electronico y cualkier 
fltt-cuio pa ou bo tin balot. 


OROCASH* 

COMPRA Y VENTA 

ABRI 7 DIA DI S 


Purba bo mes! 

Bin cerca nos! 




8:00 AM a 10:00 PM Telf: 582.49.89 

Remco Meijer, un pe- 
riodista di e corant 
masha conoci na Hu- 
landa 'De Volkskrant' 
a entrevista Prome 
Minister Eman y a 
skirbi un articulo ya- 
mativo di e encuentro 
aki cu ta cuminsa cu 
e mencion cu e parti 
Caribense di Reino 
y particularmente 
Aruba, mester bira e 
porta pa Hulanda pa 
Latino-America. "Nos 
por ta mediador pa 
habri mercadonan, 
pero e cooperacion no 
mester bin di un ban- 
da so”, asina Eman a 
bisa den e entrevista. 
"Demasiado bes irita- 
cion y pleito ta pone 
e tono den Reino. Nos 
mester hustamente 
pone entasis riba e 
balor adicional cu e 
paisnan den Reino tin 
pa otro. Nos por en- 
forsa otro. Den esaki 
Hulanda por tuma un 
poco mas iniciativa, 
Eman a bisa.Eman 
tabata na Hulanda e 
siman cu a pasa pa 
cera conoci cu miem- 
bronan di Gabinete 
Rutte II ye Parla- 
mentarionan nobo 
cu tin Relacionnan di 
Reino den nan cart- 
era. Eman hunto cu 
su delegacion tabata 
invita pa presencia 
e concierto di Reino 
den compania di Su 
Mahestad Reina Bea¬ 
trix y Prins di Oranje. 
Eman ta conoci di ta 
un defensor grandi di 
e construccion nobo 
di Reino y kier amplia 
su efectividad. "Aruba 
por ta un partner pa 
companianan Hulan- 
des cu ta en busca di 
mercadonan na Merca 
of Latino America". 
Eman ta sigui bisa 
cu particularmente 
den Latino America 


tin hopi necesidad na 
hendenan cu conoce- 
mento riba tereno di 
mineria sostenibel, 
energia y awa. "Hu¬ 
landa tin hopi di of- 
rece riba e terenonan 
ey”. Meijer ta skirbi 
cu ta riba peticion di 
Eman e departamento 
di Asuntonan Exterior 
di Hulanda a 'presta' 
Marion Kappeyne van 
de Coppello na Aruba, 
kende tabata emba- 
hador na Colombia, 
pa yuda trek e con- 
cepto di 'gateway'. 
Eman a indica cu Aru¬ 


ba tin un bon clima 
di inversion pa em- 
presanan Hulandes 
cu kier haci negoshi 
cu por ehempel Ven¬ 
ezuela, Colombia y 
Brazil. E isla ta man- 
tene e sistema hudi- 
cial Hulandes loke ta 
un bentaha. Gasunie 
ta activo, TNO a habri 
un sucursal y Schi- 
phol ta traha hunto 
cu aeropuerto di Aru¬ 
ba. Eman "Si Schiphol 
intensiva su activi- 
dadnan e por conseha 
hopi aeropuerto den 
Latino-America”. E 


mision comercial luna 
pasa pa Brazil ta un 
bon ehempel di loke 
Eman kier men. Shen 
y cincuenta empre- 
sario a biaha pa e 
pais, un grupo cu a 
wordo encabesa pa 
Prins Willem Alexan¬ 
der y Prinses Maxima. 
Eman tambe tabatey. 
"Na Brazil nos por a 
constata cu e pais ta 
haya importante pa 
haya e serial cu Hu¬ 
landa y Aruba ta traha 
hunto”. Eman a bisa di 
ta spera cu e formula 
aki wordo ripiti cu un 


mision comercial pa 
Colombia. E corant ta 
cera e articulo skirbi- 
endo cu den Tweede 
Kamer Eman a haya 
hopi elogio pa su tra- 
bou. Ronald van Raak 
di SP a bis’e "Bo ta 
traha riba e coopera¬ 
cion dentro di Reino. 
Esaki ta inspirativo pa 
nos, pero tambe pa 
e otro islanan". Van 
Toorenburg di CDA 
tambe ta satisfecho 
cu e funcion pionero 
di Aruba den Reino. 

Atrata dos di e cinco leynan 
cu ta trata e cambionan den 


leynan laboral 

Dialuna a cuminsa trata 
dos di e cinco cambionan 
den e leynan laboral di Aru¬ 
ba. Despues di a sinta cu 
conseheronan riba tereno 
laboral, huristanan hun- 
to cu representantenan di 
dononan di trabao y repre¬ 
sentantenan di trahadornan 
por fin e cambionan den e 
leynan laboral a yega Parla- 
mento di Aruba y a cuminsa 
wordo trata. Parlamentario 
Lainda Westerhof ta men- 
ciona cu e cambionan aki ta 
mas cu necesario mirando 
cu pa ananan e cambionan 


aki no a wordo realisa. E 
cambionan aki ta pone un 
stop na hopi abuso cu hopi 
trahadornan ta biba diaria- 
mente na nan pia di trabao. 
E ta pone un stop na abu- 
sonan cu ta pasa via "uit- 
zendbureau", pa medio di 
contratistanan y den sector 
di horeca. Hopi tabata tra- 
ha via "uitzendbureau" haci 
mes un trabao cu otro per¬ 
sona ta hasi directamente 
na e compania y gana hopi 
menos. No tin igualdad den 
pago. Tin cu ta wordo poni 
traha oranan extra sin pago 



extra. Otronan ta traha 
por ehempel ananan como 
waiter y gana un miseria, 
kitando "trunks" cu "tips" 
ta yega na un suma di cas 
4 o 5 florin pa ora. Pues e 
cambionan del e leynan lab¬ 
oral ta trata tur e preocu- 
pacionnan aki. E cambionan 


den e leynan laboral ta sal- 
vaguardia e posicionnan di 
e trahadornan y ta dunanan 
seguridad di nan trabao y 
ta minimaliza e inhustia cu 
pa ananan nan tabata biba 
aden serca algun dunado di 
trabao. 


Archivo Nacional 
Aruba ta sera dia 27 
y 28 di december 

Archivo Nacional Aruba man den loke ta realisacion 
kier a participa na publico di su metanan. Tambe na 
en general cu en coneccion nos empleadonan ta bai 
cu dianan di fiesta benide- un gradicimento y ta de- 
ro, Archivo dia 21 di de- sea nan tur hunto cu nan 
cember lo ta ultimo dia di famia y henter e pueblo di 
trabou y lo ta habri bek pa Aruba bon dianan di fiesta 
publico entrante 3 di janu- y bon 2013.Archivo Nacio- 
ari 2013.Archivo Nacional nal Aruba por mira riba un 
Aruba kier a gradici tur aha cu hopi a wordo reali- 
hende cu durante aha 2012 sa. Nos por menciona e.o. 
a haci uzo di su servicio y e exposicion "Rescate di 
tambe tur esnan cu di un Nos Historia”, unda cu hun- 
manera of otro a duna un to cu e proyecto Expedicion 



Rescate y Amigo di Aruba, 
a presenta diferente aspec- 
tonan di nos historia y cu e 
enfoke con pa salbaguardia 
esaki. 

Tambe hunto cu Funda- 
cion Amigonan di Archivo 
durante di 2012 diferente 
produccion a keda realisa 
cu na comienzo di 2013 
lo wordo presenta oficial- 
mente. Ta trata aki di gui- 
anan di estudio riba e topico 


di segunda guerra mundial 
y otro materialnan. 

Tambe Archivo Nacional 
riba un piano nacional a bin 
ta participando den dife¬ 
rente grupnan di trabou cu 
durante 2013 nos ta spera 
di mira e frutonan di esaki. 
Nos ta pidi nos pueblo pa 
keda pendiente pa nos ac- 
tividadnan pa 2013 y asina 
haya e sosten manera nos 
ta custumbra di dje. 



Nananace5 
luna temprany 
5 dia for di otro 


Un paar di morocho 
na Merca a nace cinco 
luna tempran y cinco 
dia for di otro na Mer¬ 
ca. E dos baby ta den 
bon condicion, manera 


por ser mira akinan. 
Algo bunita den final di 
aha y pesey nan may- 
ornan a bistinan na 
Santa. 

"Nos mesterdemostra 
ycelebra nos union" 



Concierto di Reino a tuma 
luga den fin di siman na e 
ciudad di Rotterdam. Como 
parti di e programa protoco- 
lario, a hiba palabra burge- 
meester di e ciudad, Ahmed 
Aboutaleb. Den su discurso 
Aboutaleb a enfatisa riba e 
union cu ta goza di dje den 
Reino y con nos mester tra- 
ha hunto na beneficio di su 
miembronan, mescos cu e 
ta haci den su ciudad.E po¬ 
litico cu ta goza di un popu- 
laridad grandi na Hulanda, 
a papia cu e concierto ta un 
momento cu ta demostra e 
union cu tin entre e pais- 
nan di Reino. E concierto di 
Reino ta un simbolo pa tur 


Hulandes y tur esnan cu tin 
paspoort Hulandes, unda 
cu nan por ta na mundo. 
Rotterdam tin e comunidad 
mas grandi di Antiyano na 
Hulanda, calcula den mas 
di 20 mil persona. Abouta¬ 
leb a indica cu tur dia e ta 
traha na bienestar di esnan 
di origen Caribense. "Rot¬ 
terdam tin bon relacion cu 
e paisnan den Reino. Varios 
biaha pa aha mi ta topa cu 
e Ministernan di Corsou, St. 
Maarten y Aruba. Nos ta pa¬ 
pia cu otro riba e posicion 
di e comunidad Antiyano y 
Arubano na Hulanda, riba 
con nos por traha hunto 
pa mehora e posicion di 


nos hendenan. Nos ta of- 
rece otro sosten y asisten- 
cia," asina e burgemeester 
a bisa. El a indica adicio- 
nalmente cu e no por keda 
sin duna suficiente impor¬ 
tance riba e hecho cu nos 
mester demostra y celebra 
nos union, algo cu e ta sinti 
personalmente orguyoso di 
dje. Na esaki Aboultaleb a 


argumenta cu na otro luga 
di mundo, no hopi leu, union 
no ta algo cu por conta riba 
dje. "E bienestar di e comu¬ 
nidad Antiyano y di esnan 
di Aruba na Hulanda no por 
ser mira los for di e bien¬ 
estar di nos rumannan den 
Reino di paisnan di region 
Caribense." Burgemeester 
Aboutaleb a expresa. 


"Si ta tin Premio Nobel di Literatura 
pa Papiamento,Quito Nicolaas lo a 
ricibi esaki",segun Raymi Sambo 



E ana 2012, tabata uno hopi 
fructifero pa e autor Quito 
Nicolaas. Na luna di april el 
a duna un charla na Utrecht 
cu e tema De Postkolo- 


niale Arubaanse literatuur. 
Despues di esaki Nicolaas 
a viaha pa Inglatera unda 
el a duna un charla na Uni- 
versidad di Leeds tocante 
Literatura Caribense na 
Hulanda. Ana 2012 tambe 
ta bay den historia como 
un logro mas den cual el a 
ricibi e grato noticia cu na 
China nan ta interesa pa 
publica un antologia cu tur 
su obranan poetico. Ultimo 


lunanan el a bin ta duna su 
presentacionden teatronan 
na Hulanda. 8 December 
ultimo el a duna un lec- 
tura tocante Literatura na 
St. Maarten, bou di e titulo 
The unheard Voices. Banda 
di esaki pa un gran parti 
di e aha aki el a dedica na 
scirbi un novela nobo na 
Papiamento, cual lo keda 
edita na 2013. Suficiente 
motibo pa sostene un ent- 







Alamkua 


revista cu su persona pa e 
lectornan na Aruba. 


Empleadonan di Recreacion 
di Marriott Ocean & Surf Club 

a disfruta 
di un cena 



E sonido di glasnan di bina 
y harimento spontaneo a 
escolta un cena na Amazo¬ 
nia ora cu e ekipo anima di 
recreacion for di tanto Mar¬ 
riott Ocean Club como Mar¬ 


riott Surf Club a bini 
hunto pa celebra e 
dianan di fiesta na un 
forma comunitario. E 
hendenan talentoso 
cu ta tene e hues- 
petnan entreteni na 
Aruba su top resortnan, a 
entretene otro e biaha aki, 
hunto cu delicioso cumin- 
da. E empleadonan a pasa 
un anochi masha ameno. 

Un biaha mas nos 
chikitonandi Aruba a 
haya e oportunidad 
paricibi un bunita re- 
galo for di mandi e 
tripulacion di elinea 
crucero, Caribbean- 
Princess. Den Re¬ 
na issanceConvention 
Center recientemente 
muchanan di Funda- 


cion Pa Nos Comu- 
nidad a binihuntopa- 
pasa un dushi tempo 
y asina ricibi un pa 
un, un bunita regalo. 
Tur ana den e bunita 
temporada di Pasco, 
Florida Caribbean- 
CruiseAssociationta 
manda regalonan 
abordo di cruceronan- 



paislanan den Caribe. 
Conhuntamentecu 
FCCA, Aruba Touris- 
mAuthoritytascoge e 
organizacion of fun- 
dacioncu lo ricibi e 
regalonan. E ana aki 
a toca na Fundacion 
Pa Nos Comunidad. 
Tawata un momento 
hopi emocionante pa 
e muchanan ora 
cunannomber a 
wordomenciona 
pa asina nan pasa 
busca nan obse- 
quio cu a ser en- 
trega door di e 
tripulacionhunto- 
cu Santa Claus. Sr. 
Ernest Giel, Visi- 
torCare Liaison 
di ATA, a dirigi e 
evento akicamin- 
da e muchanan 
a ricibi un bunita 
T-shirtreflehan- 
do asina ATA su 
compromiso cu 
Aruba. Tambe 
nana disfruta di 



d ushi pasa pa Iona n lo¬ 
cal manera pastechi 
y kroket como tam¬ 
be refresco. Doorcu 
e salida di e barco 
tawata mas trempan- 
cu normal, e evento 
a tuma lugar un poco 
mas trempancutacus- 
tumbra, teniendo na 
cuenta cu e orario di 
salida di e barco. Pa e 
rasoney,algun mucha 
cuaindatawatanascol, 
no por a logra yega- 



Convention Center pa 
busca nan regalito. 
Naturalmente ATA- 
huntocutripulacion 
di CaribbeanPrincess 
y Santa Claus a bay 
den bus te na ofi- 
cina di Fundacion Pa 
Nos Comunidad pa 
asina entrega oficial- 
mente e regalonan di 
e muchanancu a keda 
pendiente paricibi- 
nan obsequio. Aruba 
Tou rism Authority kier 
a gradici tur esnancu 
di un of otro forma a 
coopera pa asina haci 
e proyecto aki uno 
exitoso. Un danki- 
specialtabaynaRe- 
naissanceConvention 
Center pa e bunita 
gesto di permitihaci 
uso di nan espacio. 
Tambe na De Palm 
Tours cu a pone su 
bus nadisposicion di e 
tripulacion y personal 
di ATAcu a percurapa 
e regalonan a wordo- 
hiba te na porta di 
fundacion. Palabra di 
gratitud tabay natu¬ 
ralmente na Florida 
CaribbeanCruiseAs- 
sociationpa e bunita 
gesto di comparti den 
e temporada aki y 
manda alegria y feli- 
cidad pa e muchanan 
di nos comunidad. 

"Etabata hopi educativo 
pa nos como Europeo" 



Premier Eman a impresio- 
na studiante y docentenan 
presente na Erasmus Uni- 
versiteit na Rotterdam unda 
el a duna un lectura riba e 
relevancia di Union Europeo 
pa Aruba, su esfuersonan 
pa Arubianonan vota pa 
Parlamento Europeo, e ben- 
taha y desbentaha di LGO y 
UPG, riba cual Aruba mes- 
ter tuma un decision den 
2013. Remarcabel ta cu no 
solamente e lectura a im- 
presiona e studiantenan, cu 
ta trahando riba nan Mas¬ 
ters Degree , pero tambe e 
tabata un inspiracion segun 
e diferente comentarionan 
duna na final.Helen Stin, 
docente di Ley Europeo na 
Erasmus Universiteit, na fi¬ 
nal a comenta cu su cole- 
ganan con e ta haya inte- 
resante cu tin e posibilidad 
pa haya inspiracion for di 
aspectonan practico. Loke 
el a referi na dje ta cu e 
mandatario tin e respon- 
sabilidad politico pa splica 
su ciudadanonan con, te 
na cierto limite, soberania 
ta un bon idea y cual ta e 
beneficionan si had uzo di 
sea LGO of UPG. "E tabata 


sumamente educativo pa 
nos como Europeo, sigur e 
tabata un ehempel. E tipo 
di analisisnan aki di kico e 
potencial beneficionan di un 
LGO of UPG," Stin a expre- 
sa. 

Docente Stin a admiti cu 
aunke cu e ta duna lectura 
riba Ley di Union Europeo, 
e tin masha poco conoce- 
mento di e dos formanan di 
asociacion, pa cual e lectura 
di Prome Minister Eman ta¬ 
bata uno masha educativo 
pa su persona, pero tambe 
pa e mas di 50 studian¬ 
tenan di e universidad mes 
y otronan cu a acudi for di 
otro ciudadnan pa scucha 
e pensamento di e Prome 
Mandatario di Aruba. 

Ta un custumber cu Eras¬ 
mus Universiteit ta invita 
politiconan di caliber pa 
duna nan opinion riba cier¬ 
to temanan interesante pa 
Union Europeo. Den pasado 
a yega di invita ex Prome 
Minister Balkenende y 
Brinkhorst. Por a nota cu un 
di e personanan cu a acudi 
na e lectura di Eman tabata 
ex Presidente di Parlamento 
Hubenil Jarius Berry. El a 


acudi no solamente paso- 
bra e ta un Arubiano pero 
tambe e kier a scucha cua 
ta e vision di Prome Minis¬ 
ter di Aruba pa cu e lasonan 
cu e ta desea pa su pueblo 
mantene cu UE, principal- 
mente con Aruba como isla 
lo por funciona den e grupo 
aki. "Awe nos a haya un bon 
splicacion di kico ta e vision 
di Gobierno pa Europa y con 
ambos banda por beneficia 
di e tipo di cooperacion cu 
wordo scogi.” Importante, 
el a bisa, cu pa medio di 
tipo di lecturanan asina ta 
haya un impresion di kico 
ta e vision di e Gobierno y 
pakico a yega na e vision 
aki. E ta splica con tur cos 
a wordo poni den balansa 
pa yega na e miho posicion. 
Igual cu Berry, Franschella 
Lacle a sinti su mes inspira 
pa e vision presenta door di 
Prome Minister Eman. Loke 
el a haya masha interesante 
di e lectura di Prome Minis¬ 
ter Eman ta cu el a bay bek 
den historia, for di 1948 te 
cu awor, con Aruba a posi- 
ciona su mes y kico kier 
logra den futuro. "Mi ta ma¬ 
sha contento cu e splicacion 
aki ta wordo duna den pu¬ 
blico y cu e cosnan no ta 
sosode tras di pantaya so," 
el a bisa.Lacle, kende ta 
graduado di Environment 
& Resources Management, 
ta haya importante e tipo 
di presentacionnan asina di 
e Prome Minister di Aruba. 
Principalmente pasobra e 
lectura no a wordo atendi 
solamente door di Arubia¬ 
no. Tabatin hopi studiante 
internacional, kendenan di 
e manera aki ta cera mas 
conoci cu Aruba y con e 


Segun 

docente 

diUE 


paisnan Ultramar ta pensa. 
Personalmente Lacle ta kere 
cu den tur sentido ta bon 
pa uni cu Union Europeo pa 
hiba e pais padilanti. 

No solamente Arubiano, 
pero tambe studiantenan 
Hulandes tabata impresio- 
na pa e carisma y e forma 
con Prome Minister Eman a 
trece su pensamento dilan- 
ti. Un di e studiantenan aki 
ta Arin van het Hof, kende a 
cataloga e lectura uno ma¬ 
sha interesante caminda cu 
"e Prome Minister di Aruba 
a demostra su conocemen- 
to grandi riba e tema. El e 
defende y sina nos con a 
lucha pa logra cu e Arubia¬ 
no su voz ta wordo scucha 
den Parlamento Europeo."Di 
loke el a scucha e manda¬ 
tario trece dilanti, e ta kere 
cu ta importante pa Aruba 
keda cu su lasonan cu Union 
Europeo pa reforsa su posi¬ 
cion, ya cu di e manera aki 
ta aumenta su comercio cu 
e continente Europeo. "E 
Prome Minister claramente 
a mustra cu e bentaha cu 
esaki lo por tin pa e mesun 
Union Europeo cu lo por au¬ 
menta su lasonan comercial 
cu paisnan Latino por medio 
di Aruba. Sigur e lo stimula 
e economia di Aruba," el a 
bisa. Van het Hof ta haya e 
tipo di lecturanan aki impor¬ 
tante ya cu pa medio di nan 
ta haya mas informacion y 
ta bira mas consciente di 
paisnan Ultramar, di nan rol 
den Union Europeo. Tambe 
pa loke ta Reino Hulandes, 
e ta haya un bon relacion ta 
necesario mirando e laso¬ 
nan historico cu ta existi pa 
casi 200 aha caba. 



Ricibie tur atardi den bo inbox door di manda un email pa 

news @ dennoticia.com 


Of download nos app for di 


App Stem? 



E unico corant Arubano di atardi, obtenibel electronicamente tur caminda! 

WILLEMSTAD. Hyatt Hotels 
na Chicago a ekspresa e de- 
seo pa sigi opera e hotel na 
Korsou i lo tuma e pasonan 
legal pa logra esaki pasobra 
den nan kontrat tin para 
ku ora tin un diferensia di 
opinion tin ku resolve esaki 
mediante arbitrahe.Por lo 
tantu Hyatt lo tuma e ak- 
shon legal nesesario pa pro- 
teha nan interes i derecho 
manera e ta riba papel i ta 
spera ku nan lo por reku- 
pera kontrol riba e hotel. 
Di akuerdo ku analistanan 
finansiero riba tereno hos- 
pitalario, masha poko bi- 
aha ta sosode ku dono dje 
edifisio ta saka e operador 
for di un hotel manera a 
sosode siman pasa pero no 
ta kos ku no sa pasa.Loke 
si ta eksperensia ta ku tipo 
di akshonnan asina ta kosta 
dono dje hotel - den e kaso 
aki e dononan lokal - ma¬ 
sha plaka.Mayoria di hotel 
manera Hilton i Marriott 
International tin otro dono 
ku ta alkila of kontrata e 
kadenanan aki pa mane- 
ha e hotel.Hilton of Marri¬ 
ott mes no ta hinka plaka 
den konstrukshon pero ta 
maneha e hotel a kambio 
di sierto pago.Nan ta kobra 


un tarifa pa maneha e ho¬ 
tel i e dono ta kore ku tur 
gastu dje hotel.I manera sa 
sosode, e kosnan aki ta re¬ 
sults den konflikto pasobra 
dono dje hotel ta hana ku 
e kadena ta gasta nan pla¬ 
ka na nan antoho sin tene 


kompensashon na e kade¬ 
na hotelero.Sea nan ta re¬ 
solve e kaso den arbitrahe 
of den korte.Den e kaso aki 
e asuntu tabata den arbi¬ 
trahe pero Santa Barbara 
a disidi pa para kos i saka 
Hyatt for di nan propiedat. 
Esaki por resulta den un 
pago di kompensashon di 
desenas di miones di doler 
na Hyatt hotels.Di akuerdo 
ku konosedonan di materia, 
e manera ku Santa Barbara 
Hospitality N.V. a kore ku 
Hyatt Hotels na praktika- 
mente mal ordu djasabra 
ultimo, por resulta un chas- 
ko kostoso pa Santa Barba¬ 


bata mediante arbitrahe , no 
e manera unilateral ku ela 
sosode.Ta opvio ku Santa 
Barbara Plantation no taba¬ 
ta satisfecho ku e sifranan 
ku Hyatt tabata produsiAna 
pasa e hotel tabatin un oku- 
pashon di 44% i ela subi te 
50% e aha aki mientras ku 
e preis promedio di un kam- 
ber tabata $193.66.E firma 
di abogado Bricks & Brewells 
ta represents e dononan 
den e kaso.Segun abogado 
Brewer, e situashon ku a 
surgi tabata fuera de lo nor¬ 
mal siendo ku pa opera un 
hotel den Karibe ta eksigi 
sierto kapasidat.Pero Hyatt 



kuenta ku interes dje dono. 
Hyatt Hotel tin un kontrat 
di 25 aha ku Santa Barbara 
Hospitality NV pa maneha e 
hotel lokal na Porta Blanku 
pero despues di apenas 
dos aha e dononan a kore 
ku Hyatt.Pa regia ta masha 
difisil pa kibra e kontrat- 
nan aki of e dononan mes- 
ter skupi miones di doler di 


ra Plantations.Por lo general 
e kontrat ta stipula ku mes- 
ter paga e kadena hotelero 
un but pa kibra e kontrat i 
ta bin aserka ku nan ta saka 
e hotel for di e sistema di 
reservashon di Hyatt perdi- 
endo asina un gran numero 
di potensial wespet.Den e 
kaso aki e uniko manera pa 
a sali for di Hyatt Hotels ta- 


no por a korehi nan fayonan 
manera pronostika kuantu 
plaka nan lo gana of perde 
den un siman i muchu me- 
nos di luna pa luna. E uniko 
komentario di Hyatt tabata 
ku nan lo reakshona riba 
kada un dje reklamonan i 
por lo demas nan lo topa 
den korte. 

Omayra leeflang a puntra 
si Ofisina Hi Kalamidat ta 
funshona ainda 


WILLEMSTAD. E parlamen- 
tario sra. Omayra Leeflang 
a manda un karta pa prome 
minister Betrian kaminda 
ela referi ne kalamidat ku 
tabatin djasabra ne Kruit- 
huis na Seru Lora pa pun¬ 
tra riba funshonamentu di 
ofisina di Kalamidat. Ela 
apresia ku Minister Bodok 
tabata personalmente pre¬ 
sente na e sitio di e kalami¬ 
dat pero ela sinti falta di 
un kordinashon di reskate 
for di un sentro di kalami¬ 
dat (Rampenbureau). Tur 
kos ta mustra ku ta polis a 
kordina i hasi tur kos i ta¬ 


batin boluntario ku tabata 
kordina ku polis pa skapa 
bida di hende.Leeflang ta 
puntra: Korsou tin of no ti 
Rampenbureau? E parla- 
mentario Omayra Leeflang 
a hasi un pregunta ku a 
lanta hoopoi interogante: 
Korsou tin Rampenbureau? 
Na esei nos ke agrega: tin 
Rampenbureau solamente 
ora tin temporada di orkan? 
E parlamentaro a mustra ku 
prome ku 101010, tabatin 
un "Eilandelijk Rampenbu¬ 
reau" ku ta maneha henter 
e kadena di siguridat i e ke 
sa si Korsou tin un Rampen¬ 



bureau i si e tabata aktivo 
despues dje eksploshon. 
Mayoria pais tin un manual 
ku ta definf e konseptonan 
relashona ku un kalamidat 
manera: insidente, desas- 
ter, krisis etc. Korsou tin un 
manual asina? Diferente ra¬ 
dio emisora a hasi un trabou 
ekselente pa guia e infor- 


mashon pa komunidat du¬ 
rante e kalamidat. Aki tam- 
be a sinti falta di un ofisina 
di kalamidat i sra. Leeflang 
ke sa si tin un maneho ku 
ta kordina informashon du¬ 
rante un kalamidat i bou 
di ken e responsabilidat e 
kordinashon di informashon 
ta kai. 


Invest gashon riba eksploshon 
na Kruithuis a kuminsa kaba 


Willemstad - Ayera nochi 
prome minister suplente 
Ing. Cornelis Smits, huntu 
ku minister di Salubridat 
Publiko, Sr. Stanley Bodok, 
a elabora riba e kalami¬ 
dat lamentabel ku a tuma 
luga djasabra atardi na e 
Kruithuis na Seru Loraweg. 
Presente tabata Sr. Mar¬ 


lon Wernet, Hefe di Kuerpo 
Polisial, Sr. Elvin Regina, 
hefe di Kuerpo di Bombero i 
Sra. mr. Philemijn van Log- 
ten, Fiskal mayo suplente. 
Minister Smits a duna di 
konose ku ya kaba tin in- 
vestigashon andando riba 
e kalamidat, banda di esun 
tekniko di Kuerpo Polisial 


i Kuerpo di Bombero. Ela 
konta ku e kadena di yu- 
dansa a kuminsa mesora 
pero segun regia i ku kabes 
friw pa no okashona mas 
aksidente. A tuma kon- 
takto ku SVB pa tabata 'on 
call' pa manda viktima ku 
kemadura pa eksterior pa 
yudansa mediko”, minister 


Bodok a splika i a yama PSI 
(slachtofferhulp) pa duna 
yudansa, huntu ku Rode 
Kruis." Sr. Elvin Regina, 
hefe di bombero a splika 
ku den un tempu relativa- 
mente kortiku a domina e 
kandela. 


Masha bon inisiativa_ 

Relashon ku Hulanda a kuminsa drecha 


Den Haag - Masha positivo 
ta e notisia ku lo bin un ko- 
laborashon mas intensivo 
entre Korsou i Hulanda pa 
desaroyo ekonomiko despu¬ 
es di dos aha di stankamen- 
tu i konflikto entre Korsou i 
Hulanda.Despues di un si- 
man sumamente intensivo, 
por konstata ku realmente 
a estrecha e lasonan i a 
restablese e komprenshon 
mutuo entre e paisnan den 


Reino. Prome Minister Be¬ 
trian i Prome Minister Rutte 
a palabra di lo kolabora mas 
intensivo ku otro pa asina 
stimula desaroyo ekonomiko 
den ambos pais. Tambe 
Prome Minister Rutte a in- 
dika di lo ke bishita Korsou 
kuminsamentu di 2013.E 
ultimo lunanan partnernan 
den Reino Hulandes ku pre- 
okupashon a sigui e retonan 
finansiero i sosial ku Korsou 


ta enfrenta aktualmente. 
Den relashon kuHulanda.... 
Politikonan mester midi nan 
palabra pa evita konflikto. 
Prome Minister Betrian a 
logra pone Korsou den un 
lus positivo dor di splika ku 
nos pais ta tumando e pa- 
sonan nesesario pa resolve 
e retonan riba un manera 
duradero. Lo tuma tempu 
pa remedia e malestar ku a 
reina durante dos aha largu 


i ta masha importante pa 
politiko i mandatarionan 
midi nan palabra ora nan ta 
duna komentario. Evita ex- 
preshonnan negativo. Pro¬ 
me Minister Betrian i Prome 
Minister Rutte ta di akuerdo 
pa Korsou i Hulanda kumin¬ 
sa uni forsa riba un manera 
mas efektivo i struktural, 
pa asina stimula desaroyo 
ekonomiko riba diferente 
tereno den ambos pais. 

